২৫ বছর পর ফের বড়পর্দায় ‘বিবি নম্বর ওয়ান’

ওয়েব ডেক্স: ২৫ বছর পর ফের বড়পর্দায় দেখা যাবে সলমন-করিশ্মা (Salman Khan – Karishma Kapoor) জুটিকে। ফের মুক্তি পাচ্ছে নব্বই দশকের অন্যতম জনপ্রিয় ছবি ‘বিবি নম্বর ওয়ান’ (Biwi No. 1)। চলতি বছরেই ২৫-এ পা রেখেছে ১৯৯৯-এ মুক্তিপ্রাপ্ত বাসু ভাগনানি প্রযোজিত এই ছবি।

আরও পড়ুন: নটী বিনোদিনী’র ভূমিকায় শুভশ্রী, সৃজিতের বড় চমক!

জনপ্রিয়তার নিরিখে বহু পুরনো ছবি মুক্তি পাচ্ছে সিনেমাহলগুলিতে। এবার সেই তালিকায় নাম লেখাল ‘বিবি নম্বর ওয়ান’। সলমন-করিশ্মা ও সুস্মিতার ত্রিকোণ প্রেমের ট্র্যাক নিয়ে এগিয়ে চলে এই সিনেমার গল্প। তবে প্লট অনেকটা কমেডি নির্ভর। ১৯৯৯ সালে দ্বিতীয় সর্বোচ্চ আয় করা এই ছবি। ছবিতে অন্যতম গুরুত্বপূর্ণ চরিত্রে নজর কেড়েছিলেন তাব্বু ও অনিল কাপুর। তৎকালীন বক্সঅফিসে ঝড় তুলেছিল এই ছবি। সেই কারণেই সিনেমা মুক্তি নিয়ে আগ্রহ প্রকাশ করেছেন নির্মাতারা।